als_Latn dik_Latn sag_Latn
Korpusi i Paqes u themelua zyrtarisht më 1 mars, 1961 nga Presidenti John F. Kennedy për të promovuar paqen dhe miqësinë në botë, duke ofruar vullnetarë amerikanë të cilët kontribojnë në zhvillimin social, ekonomik dhe njerëzor të vendeve nikoqire ku ata shërbejnë. Që nga viti 1961, mbi 200.000 amerikanë kanë shërbyer në Korpusin e Paqes në 140 vende të ndryshme. Kosova u bë vendi i 140-të në qershor të vitit 2014.
Deri më sot tri qëllimet origjinale të Korpusit të Paqes mbeten të njëjta:
Qëllimi 1: Për të ndihmuar popujt e vendeve të interesuara në përmbushjen e nevojave për burra dhe gra të aftësuara.
Qëllimi 2: Për të ndihmuar në promovimin më të mirë të njohjes së amerikanëve nga popujt ku vullnetarët shërbejnë.
Qëllimi 3: Për të ndihmuar në promovimin më të mirë të njohjes së popujve tjerë nga ana e amerikanëve.
Kush janë Vullnetarët e Korpusit të Paqes?
Vullnetarët janë shtetas amerikanë të të gjitha sferave të jetës: ata përfaqësojnë një shumëllojshmëri të grupeve etnike, religjioze dhe janë të moshave të ndryshme.
Vullnetarët vijnë me përvoja dhe aftësi të veqanta dhe janë të përkushtuar plotësisht ndaj shërbimit të tyre si Vullnetarë të Korpusit të Paqes.
Ku jetojnë dhe punojnë vullnetarët?
Vullnetarët punojnë për dy vite si mësimdhënës të gjuhës angleze në shkollat e Kosovës, kryesisht në zonat rurale dhe gjithnjë në bashkëpunim me mësimdhënësit vendor kosovarë. Përveq mësimdhënies së përbashkët me kolegët vendorë, ata përfshihen në projekte lokale të bazuara në nevojat e komuniteteve të tyre. Këto projekte janë të ndryshme në varësi nga aftësitë dhe përvojat individuale të vullnetarëve, por gjithnjë bazohen në nevojat e shprehura nga ana e shkollave dhe komuniteteve.
Njëri prej aspekteve më thelbësor të përvojes së Korpusit të Paqes në Kosovë është bashkëjetesa me familjet njikoqire në Kosovë përgjatë dy viteve. Mjedisi familjar është veçanërisht i përshtatshëm për mësimin e gjuhës dhe shkëmbimin ndër-kulturor.
Çfarë trajnimi marrin vullnetarët?
Para shkuarjes tek komunitetet ku ata do të punojnë për dy vite si mësimdhënës së gjuhës angleze, vullnetarët mbajnë trajnim intenziv tre-mujor mbi gjuhën dhe kulturën e kommunitetit të tyre; pjesën teorike dhe praktike të mësimdhënies së gjuhës angleze si dhe trajnimin e obliguar mbi sigurinë dhe shëndetin e tyre gjatë qëndrimit në Kosovë.
Si mund të ndihmojnë vullnetarët në Kosovë?
Duke u bazuar në tri qëllimet e Korpusit të Paqes, vullnetarët do të ndihmojnë në ngritjen e kapaciteteve mësimdhënëse të gjuhës angleze në Kosovë nëpërmes bashkëpunimit me kolegët vendor si dhe studentët e tyre. Vullnetarët gjithashtu do të punojnë në projektet e nisura në nivele lokale dhe nëpërmes këtyre projekteve ata do ta nxisin komunikimin e dyanshëm ndër-kulturor dhe do të ndërtojnë miqësi të qëndrueshme me popullin e Kosovës.
KALENDARI I NGJARJEVE
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn